Ġurisdizzjoni Qrati ta' Malta; Privilegium Fori; Danni Sekondarji naxxenti minn ftehim ai fini ta' kompetenza QORTI ĊIVILI PRIM'AWLA ONOR. IMĦALLEF TONI ABELA LL.D. Seduta ta' nhar il-Ħamis, 16 ta' Settembru, 2021 Rat ir-rikors ġuramentat ta' Noleen Stout (l-Attriċi) tal-5 ta' Frar 2021 li permezz tiegħu ppremettiet u talbet is-segwenti:- Illi r-rikorrenti huma familja b'dan illi Noeleen Stout tiġi l-unika bint tal-konjuġi Emmanuel u Alexandra Stout; Illi fl-ewwel xhur tas-sena 2020, ir-rikorrenti Noeleen Stout saret taf b'xi retreats ġewwa ċ-ċentru Satori fix-Xagħra Għawdex organizzati mill-intimat fejn persuni interessati jħallsu somma flus sabiex jattendu u jkunu parti minn esperjenza hekk imsejħa spiritwali li tinkludi ħ attivitajiet fosthom yoga, Tai Chi u ecstatic dance, suppost bil-għan li persuna tesperjenza trasformazzjoni spiritwali, kif aħjar deskritt fid- dokument anness u mmarkat bħala Dok: NB.1; Illi l-konvenut kien iħajjar lir-rikorrenti Noeleen Stout sabiex tattendi u ta lir-rikorrenti x'taħseb illi l-istess konvenut mhux biss kien professjonali u esperjenzat f'dawn it-tip ta' irtiri iżda wkoll li kien jaf eżattament x'kien jinvolvi; Għalhekk fil-bidu ta' April 2020 ir-rikorrenti Noeleen Stout telqet Għawdex, u cioe` fiċ-ċentru Satori sabiex tkun parti minn dan ir-retreat; 4. Illi għall-bidu kollox kien deher miexi skont il-pjan tal-konvenut minkejja li l-konvenut kien qiegħed jagħti dożi ta' ċerti sustanzi kull siegħa lir- rikorrenti u lill-parteċipanti l-oħra, u dan baqa' għaddej sakemm bdiet iċ-ċerimonja attwali li kellha tkun il-milja ta' din l-esperjenza b'dożi ferm ikbar; Illi r-rikorrenti ftit kienet taf x'se jiġri fiċ-ċerimonja attwali u wisq inqas kienet taf x'doża se tkun amministrata lilha minn din l-istess sustanza li l-konvenut kien jippromwovi u jirreklamaha bħala sustanza li tgħin lill- parteċipanti fil-preparazzjoni spiritwali u tħallilhom ħafna benefiċċji; Illi ftit ġranet wara li beda l-irtir, il-konvenut beda jitratta lir-rikorrenti b'mod ħażin ħafna u abbużiv, b'dan illi beda jakkużaha li mhix qiegħda tmur tajjeb mal-parteċipanti l-oħrajn u li mhux qed timxi mar-regoli tiegħu, u saħansitra beda jkun fiżikament u verbalment abbużiv magħha; Illi r-rikorrenti ma kellhiex idea x'inhi d-doża rakkomandata, jekk jista' jingħad hekk, ta' dawn is-sustanzi psikodeliċi mogħtija lilha u allura fdat lill-konvenut bħala organizzatur li kien isejjaħ lilu nnifsu bħala Cannataci; Illi minkejja li r-rikorrenti Noeleen Stout ipprovat twaqqaf lill- konvenut milli jagħtiha doża ikbar tas-sustanza psikodelika, il- konvenut xorta baqa' jinsisti permezz ta' manipulazzjoni psikoloġika li jamministra din is-sustanza u dan wassal sabiex intossika lill-istess rikorrenti kontra r-rieda u l-volonta` tagħha; Illi rriżulta fil-fatt illi l-konvenut abbuża mill-pożizzjoni dominanti li kien fiha (ta' psewdo Cannataci) meta ppermetta u amministra overdose ta' sustanza psikodeliċi lir-rikorrenti Noeleen Stout, waqt rit illi huwa stess organizza, b'dan illi kkawżalha effetti gravi fuq moħħha, u fuq il- fiżika tagħha, liema danni għadha ssofrihom sal-lum; Illi Noeleen Stout ħallset mijiet ta' Euro lill-konvenut bil-ħsieb illi tesperjenza l'hekk imsejħa trasformazzjoni spiritwali u mistrieħ fi żmien tal-pandemija tal-Covid-19; iżda madankollu, ġiet esposta għal esperjenzi li żgur qatt ma basret li kellha tgħaddi minnhom, b'uħud minnhom tant orribli li ttrawmatizzawha u effetwawlha l-psike tagħha b'mod permanenti; Illi r-rikorrenti ippreżentat kwerela mal-Pulizija sabiex tali azzjonijiet tal- konvenut jiġu investigati, u li l-konvenut jiġi mixli quddiem il-Qorti penali. Dwar dan il-każ għaddejja wkoll Inkjesta Maġisterjali; Madanakollu l-aġir disgustanti, irresponsabbli u illeċitu tal-konvenut mhuwiex wieħed li jimmerita biss proċeduri penali, iżda jeżistu elementi ta' natura ċivili partikolarment talbiet għad-danni li r-rikorrenti ġarrbu, u li jimmeritaw li jiġu meqjusa u likwidati quddiem din l- Onorabbli Qorti; Illi l-konvenut uża l-jeddijiet tiegħu ta' organizzatur ta' tali retreats sabiex jesponi u jġiegħel lir-rikorrenti tagħmel atti u jamministralha sustanzi eċċessivi ferm aktar milli tiflaħ kontra x-xewqa tagħha u dan b'negliġenza, irresponsabbilta` u traskuraġni; l-effetti psikodeliċi l-konvenut Illi minħabba amministra, ir-rikorrenti ġiet esposta għal sitwazzjonijiet imbarazzanti u li jkasbru l-unur tagħha. Dan sar minħabba insistenza, u dominanza daparti tal-istess konvenut, li kif se jiġi pprovat fil-kawża, għamel minn kollox sabiex iġib lir-rikorrenti f'punt li ma ħallilhiex opportunita` li tagħżel u kien ukoll aggressiv fil-konfront tagħha; Illi dejjem b'kawża tal-aġir irresponsabbli tal-konvenut, Noeleen Stout sabet ruħha fi stat ta' biża, ta' inferjorita` kontinwa u ta' vulnerabbilita`, għaliex ġew imposti fuqha ċirkostanzi li ma kinitx f'pożizzjoni li tevitahom, jew li twaqqafhom minħabba n-natura tar- ritwal innifsu illi l-konvenut kreja u li r-rikorrenti ma kinitx taf li se jseħħu u meta bdew iseħħu ma setgħetx tevitahom jew twaqqafhom; Illi minħabba dan l-aġir abbużiv fil-konfront tar-rikorrenti Noeleen Stout, u l-għoti ta' sustanza psikodelika, ġiet effetta l-psike tal- istess rikorrenti, naqsitilha bil-bosta il-kunfidenza fiha nnifisha u wettqet atti li ġarrbulha iktar danni, inklużi odontoloġiċi. Filwaqt li wettqet atti li pperikolaw ħajjitha serjament; Illi per konsegwenza ta' dan, ir-rikorrenti sofriet debbuliza permanenti fis-saħħa tagħha u fil-funzjoni ta' ġisimha, kemm f'dik fiżika u saħansitra dik mentali tagħha; Illi konsegwentement, Noeleen Stout ġiet rikoverata fl-isptar Monte Carmeli għal numru twil ta' ġranet u għadha qed tiġi trattata medikament għall-kundizzjoni li sofriet u għadha qed issofri kawża tal- aġir tal-konvenut; Illi qabel dan l-inċident, Noeleen Stout qatt ma sofriet jew kellha problemi bil-funzjoni ta' ġisimha jew ta' moħħha; Illi fil-fatt, Noeleen Stout mhux biss hija lawreata iżda għandha aspirazzjonijiet li tikber kemm akkademikament u anki fil-karriera tagħha. Illi madanakollu, dan l-inċident mhux talli xekkilha u tappnilha t-triq u l-miri li kellha iżda talli kreja ħsara irriversibbli fuq l-istess rikorrenti u illimitalha l-għażliet u t-toroq li tista' tieħu; Illi se jirriżulta bl-aktar mod ċar u inekwivoku illi l-effetti trawmatiċi, psikoloġiċi u fiżiċi tar-rikorrenti seħħew b'konsegwenza tal-operat żbaljat, esaġerat, inkompetenti u negliġenti tal-konvenut u ta' dan jimmerita li r-rikorrenti jiġu kkumpensati; Illi r-rikorrenti Noeleen Stout baqgħet taħt l-effett tal-overdose li amministralha l-konvenut għal numru kbir ta' ġimgħat u kawża tal-istat psikiku li daħlet fih ġiet esposta għal diversi okkażjonijiet fejn kienet ta' periklu għaliha nnifisha kif se jiġi espost; Illi għalhekk, din l-Onorabbli Qorti għandha qabel xejn tistabilixxi u tillikwida d-danni, sew damnum emergens u kif ukoll lucrum cessans, mhux b'anqas danni morali u dan anki fid-dawl tal-eta` żagħżugħa tar- rikorrenti Noeleen Stout; Illi l-integrita` psiko-fiżika tal-persuna hija valur imħares kemm mill- Kostituzzjoni ta' Malta u kemm mill-Konvenzjoni Ewropea għall- Protezzjoni tad-Drittijiet tal-Bniedem u tal-Libertajiet Fundamentali u kif ukoll mill-Karta tad-Drittijiet Fundamentali tal-Unjoni Ewropea, li fl- Artikolu 3 tgħid illi kull persuna għandha d-dritt għar-rispett tal- integrita` fiżika u mentali tagħha; Illi r-rikorrenti, bi ħtija tal-konvenut, ġarrbet ħsara fl-integrita` tal- persuna tagħha u għalhekk il-konvenut għandu jagħmel tajjeb għad- danni; Illi inċident sopra indikat, ħalla impatt katastrofiku fuq il-kwalita` ta' ħajja tal-familja Stout u cioe` tar-rikorrenti kollha, u saħansitra fuq il-ħajja lavorattiva tagħhom, stante li kienu kostretti għal tul ta' żmien li jaċċertaw illi l-istess Noeleen Stout dejjem ikollha s-superviżjoni u l-kumpanija ta' xi ħadd minnhom u dan sar b'telf ta' xogħol u introjtu għalihom; Illi din l-Onorabbli Qorti għandha tikkunsidra kemm danni sofferti kif ukoll kumpens għar-rikorrenti Emmanuel u Alexandra Stout li kellhom jieħdu ħsieb lir-rikorrenti binthom; Barra minn dan, u per konsegwenza tal-atti illeċiti u malinni tal- konvenut, il-familja Stout sofriet trawma, stress u inkwiet kbir, tant illi l-livell tal-għixien u anki s-saħħa tar-rikorrenti Emmanuel u Alexandra Stout iddeterjorat u huma kostretti li jieħdu mediċina u għalhekk sofrew u għadhom qegħdin isofru danni huma wkoll kawża ta' dan kollu; Illi l-familja Stout ma kinitx tgħaddi minn tali sofferenza li kieku ma kienx għall-aġir abbużiv u mingħajr skrupli tal-konvenut; Illi l-konvenut huwa unikament responsabbli għad-danni sopra imsemmija stante li amministra sustanzi eċċessivi lill-istess rikorrenti Noeleen Stout, u dan kif se jiġi pruvat fit-trattazzjoni tal-kawża. Għaldaqstant, u għar-raġunijiet premessi, ir-rikorrenti umilment jitolbu lil din l-Onorabbli Qorti jogħġobha: 1) Tiddikjara illi l-konvenut kien negliġenti u traskurat fl-amministrar ta' sustanzi psikodeliċi lir-rikorrenti Noeleen Stout, kif ukoll azzjonijiet oħra, u li konsegwentement huwa unikament responsabbli għall- akkadut fil-konfront tagħha; 2) Tiddikjara illi l-konvenut huwa responsabbli għall-ħlas ta' danni fiżiċi, psikoloġiċi, morali u patrimonjali fil-konfront tal-istess rikorrenti Noeleen Stout; 3) Tiddikjara u tiddeċiedi illi l-konvenut huwa unikament responsabbli wkoll għall-ħlas tad-danni kollha sofferti mir-rikorrenti Emmanuel u Alexandra Stout kawża tal-akkadut; 4) Tillikwida d-danni hekk sofferti mir-rikorrenti kollha okkorrendo bl- operat ta' periti nominandi fejn meħtieġ; 5) Tikkundanna lill-istess konvenut iħallas lir-rikorrenti dik is-somma hekk likwidata in liena ta' danni u dan taħt dawk il-kundizzjonijiet illi din l- Onorabbli Qorti jidhrilha xierqa u opportuni. Bl-imgħaxijiet u bl-ispejjeż ta' dawn il-proċeduri kontra l-konvenut, inġunt minn issa għas-subizzjoni." Rat ir-risposta ġuramentata tal-intimat Victor J. Werfali (il-konvenut) li permezz tagħha wieġeb u ppremetta s-segwenti: Illi fl-ewwel lok, l-eċċipjenti jgawdi mill-privilegium fori fir-rigward ta' din l-Onorabbli Qorti għaliex, kif jidher mir-rikors ġuramentat innifsu, l- eċċipjenti huwa, u kien minn dejjem, residenti ġewwa Għawdex. Konsegwentement l-eċċipjenti jitlob li din il-kawża tiġi rimessa quddiem il-Qorti kompetenti li għandha s-sede tagħha ġew Għawdex. Illi mingħajr preġudizzju għall-premess, it-talbiet attriċi huma kompletament infondati fid-dritt u fil-fatt u għandhom jiġu miċħuda bl- ispejjeż kollha kontra r-rikorrenti u dan għal diversi raġunijiet; Illi fl-ewwel lok, l-atturi mhux korretti meta jallegaw li kien l-esponenti li ħajjar lil Noeleen Stout sabiex tuża s-servizzi tiegħu għaliex kienet hija stess li fittxet is-servizzi tiegħu u talbet li tipparteċipa fil-kors in kwistjoni; Illi fit-tieni lok, ir-rikorrenti xjentement u b'malizzja naqsu milli jippreżentaw l-hekk imsejjaħ "reklam u invit" fi sforz li jagħtu stampa korretta u li tiżgwida tar-rappreżentazzjoni li kienet issir mill-esponenti; Illi infatti, l-esponenti huwa esperjenzat f'"retreats self help u spiritali pero` qatt ma ta wieħed x'jifhem li hu xi psikologu jew psikjatra. Allura ma jaċċettax persuni li għandhom passat ta' disturbi mentali, problema fiżiċi jew trawma kbir mingħajr ir-rakkomandazzjoni ta' terapista jew psikologu. Illi mhux minnu li l-esponenti b'xi mod aġixxa b'mod irresponsabbli, jew li huwa b'xi mod ippreżenta ruħu b'mod skorrett; Illi mhux minnu li l-esponenti f'xi mument jew okkażjoni ttratta lir- rikorrenti Noeleen Stout b'mod ħażin jew abbużiv, jew kien fiżikament jew verbalment abbużiv magħha; Illi lanqas huwa minnu li huwa ssomministra xi doża eċċessiva jew overdose ta' xi sustanza psikodelika, jew li huwa b'xi mod wettaq manipulazzjoni psikologika li huwa jew intossikaha sabiex b'xi mod jabbuża mill-posizzjoni tiegħu; fuq Illi lanqas huwa minnu li l-esponenti intossika f'xi okkażjoni lir- rikorrenti; Illi l-esponenti qatt u f'ebda okkażjoni ma ssuġġetta lir-rikorrenti għal xi esperjenza trawmatizzanti, imbarazzanti, li jkasbru l-unur, jew orribbli; kif lanqas huwa minnu li huwa wassalha f'xi stat ta' biża, inferjorita` jew vulnerabbilta`; inkompetenti jew negliġenti fil-konfront tar-rikorrenti; Illi mhux minnu li l-esponenti aġixxa jew opera b'mod żbaljat, esaġerat, Illi kuntrarjament għal dak li qed jallegaw ir-rikorrenti, il-kundizzjoni psikoloġika u mentali tar-rikorrenti Noeleen Stout, inkluża kwalsiasi nuqqas ta' kunfidenza li hija qed tbati minnu (jekk huwa minnu li hija qegħda b'xi mod tbati minn tali nuqqas ta' kunfidenza) kienet u hija dovuta għal ċirkustanzi, inklużi ċirkustanzi preċedenti, li għalihom ma huwiex responsabbli l-eċċipjenti u li ma jistgħux jiġu imputati lilu; Illi Noeleen Stout naqset milli tiżvela dawn iċ-ċirkustanzi, inklużi ċirkustanzi mediċi applikabbli lill-istess Noeleen Stout, fl-intervista permezz ta' video call li hija kellha mal-esponenti qabel ġiet aċċettata għall-kors, bi ksur tal-obbligu tagħha li tiżvela tali ċirkustanzi, u għalhekk jekk kien hemm xi reazzjoni mhix prevista dan kien dovut għan-nuqqas tagħha stess; Illi għalhekk l-internament tar-rikorrenti Noeleen Dalli fl-Isptar Monte Carmelo ċertament ma huwiex dovut għal xi raġuni li tista' tkun imputabbli lill-esponenti; Illi jsegwi minn dan kollu li l-ilmenti li t-tliet rikorrenti qed jindirizzaw kontra l-esponenti huma lkoll privi minn kull fondament fattwali jew legali; Illi mingħajr preġudizzju għall-premess, tal- Kostituzzjoni ta' Malta u tal-Konvenzjoni Ewropea għad-Drittijiet tal- Bniedem bl-ebda mod ma ġew miksura jew ivvjolat mill-esponenti; id-dispożizzjonijiet Illi dejjem mingħajr preġudizzju għall-premess, il-ħtieġa ta' kwalsiasi kura u assistenza li kienet rikjesta mingħand ir-rikorrenti Emanuel u Alexandra Stout lejn binthom ma tista' bl-ebda mod imputata lill- esponenti; Għaldaqstant it-talbiet kollha tar-rikorrenti għandhom jigu miċħud bl- ispejjeż kontra tagħhom; ir-risposta ġuramentata ser L-esponenti jixtieq jirrileva wkoll li huwa ġie notifikat b'dan ir-rikors ġuramentat biss nhar l-Erbgħa 24 ta' Marzu 2021 u peress li r-rikors ta' Marzu 2021 u huwa appuntat għal nhar konsegwentement din tiġi ppreżentatha sa mhux iktar tard mit-Tnejn 29 ta' Marzu 2021, huwa għad ma kellux opportunita` suffiċjenti sabiex jipprepara d-difiża tiegħu. Infatti l-avukat sottoskritt kellu appena 48 siegħa ħin sabiex jieħu konjizzjoni tar-rikors ġuramentat (li innu nnifsdu diġa` fih volum notevoli), jieħu struzzjonijiet mingħand l-eċċipjenti u jisma', fil-qosor ħafna, xi uħud miċ-ċirkustanzi li wasslu għal dan ir-rikors, u jipprepara r-risposta ġuramentata tiegħu. Fid-dawl ta' dan kollu, jista' jagħti lok li jkun hemm ċirkostanzi oħra li għadhom ma ġewx a konjizzjoni tal- avukat li qiegħed jirrediġi din ir-risposta ġuramentata. F'dan ir-rigward l-esponenti qiegħed jirriżerva li eventwalment iqajjem eċċezzjonijiet ulterjuri fid-dritt u fil-fatt, u, possibilment iktar importanti, jindika xhieda oħra li ma ssemmewx fil-lista tax-xhieda annessa magħha. Salvi risposti ulterjuri fid-dritt u fil-fatt." Rat li skont il-verbal tal-1 ta' Ġunju 2021 il-kawża tħalliet għat-trattazzjoni fuq l-ewwel eċċezzjoni tal-konvenut rigwardanti l-privilegium fori; Rat l-atti u dokumenti kollha tal-Kawża; Semgħet lill-abbli difensuri tal-partijiet jittrattaw l-ewwel eċċezzjoni tal- konvenut fis-seduta tat-12 ta' Lulju, 2021; Rat li l-kawża tħalliet għal-lum biex tingħata Sentenza dwar l-eċċezzjoni imsemmija. Punti ta' fatti F'xi żmien fis-sena 2020, l-Attriċi saret taf b'irtiri ġewwa ċentru fix- Xagħra Għawdex organizzati mill-konvenut. Sabiex tattendi għal dawn l- irtiri ħallset somma flus bl-iskop li tgħaddi minn esperjenza spiritwali fosthom diversi dixxiplini orjentali. jwassal għal trasformazzjoni spiritwali. F'April tal-2020, l-Attriċi marret Għawdex biex tkun tista' tattendi għal dawn l-irtiri. Waqt dan kollu, l-konvenut kien jamministra ċerti sustanzi kull siegħa lill-Attriċi u lill-parteċipanti l-oħra. Il-konvenut kien jirriklama din is- sustanza bħala waħda li tgħin lill-parteċipanti biex jilħqu l-milja tal- esperjenza spiritwali. Punti ta' liġi L-Attriċi tikkontendi li soffriet danni minħabba dan kollu. Il-kwistjoni li għandha quddiemha ma hiex dik li tiddeċiedi l-mertu, iżda jekk hiex kompetenti li tisma' I-Kawża jew hux il-każ li l-atti kollha tal- kawża jiġu rimessi lill-Qorti ta' Għawdex fil-kompetenza ċivili tagħha. konvenut qiegħed jinsisti li jgawdi mill-privilegium fori fis-sens li għandu dritt qua konvenut li jiċħad il-kompetenza tal-Qorti Maltija. Dan ifisser li din il- Qorti trid tiddeċiedi fid-dawl ta' dak li jipprovdu l-artikoli 50, 741(c) u 767 tal- Kap 12 tal-liġijiet ta' Malta. Konsiderazzjonijiet Iċ-ċaħda tal-kompetenza ta' Qorti hija determinanti u ssegwi lill- Di fatti artikolu 768 (1) tal-Kap 12 tal-liġijiet ta' Malta jiddisponi "Meta l-għadd tal-konvenuti li joqogħdu f'Malta huwa akbar minn dak tal- konvenuti li joqogħdu fil-Gżejjer ta' Għawdex u Kemmuna, kull wieħed mill- konvenuti li joqgħod Malta jista'jiċħad il-kompetenza tal-qorti ta' Għawdex; u meta l-għadd tal-konvenuti li joqogħdu fil-Gżejjer ta' Għawdex u Kemmuna huwaakbar minn dak tal-konvenuti li joqogħdu f'Malta, kull wieħedmill-konvenuti joqgħod fil-Gżira ta' Għawdex ta' Kemmunajista' jiċħad il-kompetenza tal-qorti ta' Malta". Il-privilegium fori jispiċċa u ma jistax ikun invokat fi tlett okkażjonijiet espressament indikati mil-liġi: F'art 770 tal-Kap 12 jiddisponi: fil-każ li l-kawża tkun dwar obbligazzjoni li, skond il-ftehim, kellha tiġi esegwita fi Gżira F'art 771 tal-Kap 12, ma jistax jintalab mill-werriet, meta għar- raġuni msemmijin fl-aħħar artikolu qabel dan, ma setgħax ikun mitlub mill-awtur tiegħu. Finalment skond artikolu 769 tal-Kap 12 meta l-għadd ta` konvenuti li jgħixu Malta u Għawdex hu ndaqs (Art 769). Appell Ċivili fl-ismijiet John Werfali -vs- Salvatore ‘Surname, tad- 19 ta' Novembru 1954). Il-Qorti eżaminat sewwa l-fatti kif jirriżultaw minn dak li għandha Huwa inkontestat li l-Attriċi daħlet f'kuntratt mal-konvenut. servizzi li l-konvenut kellu jirrendi lill-Attriċi kollha saru fil-gżira t'Għawdex, kif fil-fatt anke l-Attriċi tippremetti b'mod univoku fir-rikors ġuramentat tagħha. L-attivita kollha seħħet ġewwa ċentru fix-Xagħra Għawdex. minnu li l-Attriċi tirresjedi Malta, iżda tajjeb jew ħażin l-esekuzzjoni kuntrattwali kellha ssir u kif fil-fatt saret fil-Gżira ta' Għawdex. L-abbli avukat tal-Attriċi fis-sottomissjonijiet tiegħu argumenta li l-Qorti għandha żżomm quddiem għajnejha r-rejaltajiet tal-lum, iżda minn naħa l-oħra dak li hu ċar fil-liġi ma jistax ikun interpretat mill-Qorti. Fi ftit kliem il-prinċipju ta' ubi lex voluit dixit huwa sagrosant propju biex jitħares il-prinċipju l-ieħor tas- saltna tad-dritt (Ara Sentenza tal-Prim Awla tal-21 ta' Mejju, 2015 fl- Għal din il-Qorti huwa ċar li għall-fatti li għandha quddiemha huwa applikabbli l-artikolu 770 tal-Kap 12 tal-liġijiet ta' Malta. Anke li kieku għall- grazzja tal-argument, kellu jkun argumentat li l-Attriċi qegħdha tfittex għal danni akwiljani, jibqa' l-fatt li dawn il-konsegwenzi huma konsegwenzjali u kollaterali għal dawk is-servizzi li kellhom jingħataw fil-gżira t'Għawdex. F'dan ir-rigward dawn il-Qrati jgħallmu li "għall-finijiet tal-Artikolu 770 tal-Kodiċi tal-Organiżżazzjoni u Proċedura Ċivili anke meta l-kawża ma tkunx speċifikatament dwar obbligazzjoni li kellha tiġi esegwita fi gżira partikolari iżda tkun dwar vertenza li hija relatata ma' tali obbligazzjoni, din bħala aċċessorja għall-obbligazzjoni prinċipali għandha titqies fuq l-istess bażi, u għalhekk f'dan il-każ il-privilegium fori ma japplikax." (ara Sentenza fl-ismijiet John Mary Cassar -vs- Francis Grech La Rosa et, deċiża mill-Qorti tal-Appell fit-28 ta' Jannar 2013.) Di piu' artikolu 1125 tal-Kodiċi Ċivili jagħmilha ċara li kull min jonqos li jesegwixxi obbligazzjoni li huwa jkun ikkuntratta, hu obbligat għad-danni. Dan l-artikolu ġie interpretat li jfisser li n-nuqqas ta' twettiq ta' obbligazzjoni kuntrattwali ġġib fis-seħħ l-effetti "sekondarji" tal-istess obbligazzjoni – jiġifieri l-effett li min jonqos li jwettaq dak li ntrabat għalih irid jagħmel tajjeb għad-danni li tkun ġarrbet il-parti li magħha kien intrabat (ara Sentenza tal- Prim Awla tal-10 ta' Ġunju, 2005 fl-ismijiet Emanuel Uengkla et -vs- Għaldaqstant din il-Qorti għar-raġunijiet fuq imsemmija qegħdha taqta' u tiddeċiedi din il-vertenza bil-mod segwenti: Tilqa' l-ewwel eċċezzjoni tal-konvenut u fil-waqt li tiddikjara li ma hiex kompetenti li tkompli titratta din il-kawża tordna li l-atti kollha tagħha jiġu rimessi lill-Qorti tal-Maġistrati (Għawdex) Ġurisdizzjoni Superjuri Sezzjoni Ġenerali. Tordna li din is-sentenza tiġi komunikata lir-Reġistratur tal-Qrati tat- Tribunali Ċivili sabiex jagħmel dak li trid minnu l-liġi. Spejjes ta' dan l-episodju riservati għall-ġudizzju finali fuq il-mertu. Imħallef Toni Kaczmarski Deputat Reġistratur